gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6834, del 06-08-2012 (2012/7426)

Informació pública sobre l'aprovació provisional de l'escut oficial del municipi.
---------------------------------------------------------------------------------

### Dades del document

Número de DOGV
:   6834

Data del DOGV
:   06-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7426


Organisme emissor
:   Ajuntament de Fontanars dels Alforins

Tipus de document
:   Anunci

Informació pública sobre l'aprovació provisional de l'escut oficial del municipi. [2012/7426]  
El Ple d'este Ajuntament, en la sessió ordinària celebrada el dia 28 de juny de 2012, va aprovar provisionalment l'escut oficial del municipi de Fontanars dels Alforins, amb la descripció següent:  
«Escut quadrilong de punta redona, partit, timbrat amb corona reial oberta. En el primer quarter, en camper d'or, quatre pals de gules; en el segon quarter, en camper de sinople, quatre llunes voltades d'argent».  
  
Cosa que es fa pública pel termini d'un mes, comptador des de l'endemà de la publicació del present edicte en el Diari Oficial de la Comunitat Valenciana, durant el qual els interessats podran examinar l'expedient i presentar les reclamacions que estimen oportunes. Si no es presenten reclamacions, s'entendrà definitivament adoptat l'acord fins a hores d'ara provisional.  
  
Fontanars dels Alforins, 4 de juliol de 2012.- L'alcalde: Vicente Ribera Lladosa.
Diari Oficial de la Generalitat Valenciana


Sumari del DOGV 6743, del 28-03-2012 (2012/2298)

Notificació de la sentència dictada en el juí de divorci contenciós número 117/2010.
------------------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2298


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el juí de divorci contenciós número 117/2010. [2012/2298]  
Divorci contenciós 000117/2010 C  
Demandant: Rosa Catalá Carbó.  
Procurador: Joaquín Muñoz Femenía.   
Advocada: M.ª Cruces Megía Carmona.  
Demandat: Joaquín Pardo Morant i Ministeri Fiscal.  
En este procediment de divorci seguit a instàncies de Rosa Catalá Carbó contra Joaquín Pardo Morant s'ha dictat la sentència número 79/2011 de data 12 d'abril de 2011, la qual té la dispositiva que literalment és com segueix:   
«Dispositiva   
Estime la demanda de divorci contenciós interposada per Rosa Catalá Carbó, representada pel procurador senyor Muñoz Femenía, contra Joaquín Pardo Morant, declare la dissolució per divorci del matrimoni contret pels cònjuges esmentats amb tots els efectes legals inherents a esta declaració, i dispose les següents mesures:  
  
El fill menor que hi ha hagut de la relació entre les parts restarà sota la guarda i custòdia de la mare. Ambdós progenitors exerciran conjuntament la pàtria potestat i actuaran sempre en benefici del fill.  
Pel que fa al règim de visites del pare respecte del menor, caldrà ajustar-se a la llibertat dels contactes entre el menor i el progenitor. El fill podrà estar amb el pare sempre que vulga, si bé considerem que s'ha de fixar un mínim per a garantir la continuïtat de la relació, el qual serà almenys d'un contacte al mes en la forma que el menor i el pare, de mutu acord, establisquen.  
S'atribueix l'ús i gaudi de l'habitatge que constitueix el domicili familiar i dels objectes d'ús ordinari que s'hi troben a favor del fill menor i del progenitor custodi.  
S'estableix una pensió alimentària a favor del fill comú en la quantia de 200 euros mensuals, que el pare ingressarà, en el compte bancari que l'esposa designe, els cinc primers dies de cada mes. Esta suma s'actualitzarà anualment mitjançant l'aplicació del percentatge de l'increment de l'IPC elaborat per l'Institut Nacional d'Estadística. Els progenitors sufragaran a mitges les despeses extraordinàries.  
  
Tot això sense fer especial condemna en les costes causades en esta tramitació.   
Sense pronunciament en costes.   
I atés que el demandat esmentat, Joaquín Pardo Morant i el ministeri fiscal, en parador desconegut, s'expedeix este edicte a fi que valga de notificació de forma deguda.  
  
Gandia, 2 de febrer de 2012.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6734, del 14-03-2012 (2012/2451)

Notificació de requeriment de reparació de dany. Expedient sancionador número 160/09 SAN.
-----------------------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2451


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de requeriment de reparació de dany. Expedient sancionador número 160/09 SAN. [2012/2451]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que apareix a continuació, ja que, intentada la notificació en l'últim domicili conegut, no s'ha pogut practicar.  
  
Expedient número: 160/09 SAN.  
Entitat o persona interessada: Gradolí Montajes Eléctricos.  
Últim domicili conegut: c/ Salvador Santamaría, 19. Alzira (València).  
Assumpte: notificació de requeriment de reparació de dany de l'expedient sancionador dictat per la secretària autonòmica de Territori, Medi Ambient i Paisatge el 2 d'agost de 2011.  
El corresponent expedient es troba en el Servici d'Inspecció Mediambiental de la Conselleria d'Infraestructures, Territori i Medi Ambient, c/ Francesc Cubells, 7, 46146 València, on haurà de comparéixer per a conéixer el contingut íntegre de l'acte en el termini de deu dies hàbils, comptats des del següent a la publicació de la present notificació en el Diari Oficial de la Comunitat Valenciana.  
S'informa l'interessat del dret que l'assistix d'aportar les al·legacions que estime convenients en la seua defensa, o si és el cas a interposar recurs, tot això dins del termini legalment establit. Transcorregut el termini sense haver fet ús d'este dret, es dictaran les resolucions oportunes.  
  
València, 15 de febrer de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6932, del 28-12-2012 (2012/11173)

Notificació de la sentència dictada en el procediment ordinari número 543/2009.
-------------------------------------------------------------------------------

### Dades del document

Número de DOGV
:   6932

Data del DOGV
:   28-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11519


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 543/2009. [2012/11587]  
Procediment ordinari 000543/2009  
De: Comunitat de Propietaris Bellavista III, IV i V.  
Procurador: Vicente Giménez Viudez.  
Contra: Maribel Moda, SL.  
Procurador/a: -  
En este procediment de juí ordinari número 543/2009, seguit a instàncies de la Comunitat de Propietaris Bellavista III, IV i V contra Maribel Moda, SL, s'ha dictat la sentència, que literalment diu el següent:  
  
«Estime la demanda presentada per la representació processal de la Comunitat de Propietaris Bellavista III, IV i V contra la mercantil Maribel Moda, SL, i condemne l'entitat demandada al pagament de la quantitat de vint-i-un mil tres euros amb trenta-nou cèntims (21.003,39 €), quantitat que haurà de ser pagada a la comunitat actora, més l'interés legal corresponent des de la data de la reclamació judicial del deute.  
  
S'imposen les costes del procés a la mercantil Maribel Moda, SL.  
  
Contra esta resolució, que serà notificada a les parts, es pot interposar recurs d'apel·lació en els termes establits en els articles 455 i següents de la Llei d'Enjudiciament Civil, açò és, en el termini de 20 dies previst en l'article 458 de la Llei d'Enjudiciament Civil.  
  
Expediu una testimoniança d'esta sentència perquè s'unisca a les actuacions corresponents i incloeu-ne l'original en este llibre.  
Esta és la meua sentència que, jutjant definitivament en primera instància, pronuncie, mane i firme. Jesús Sánchez Ruiz, jutge del Jutjat de Primera Instància número 1 d'Orihuela.»  
I com que no ha sigut notificada personalment la sentència a la demandada, Maribel Moda, SL, es demana este edicte a fi que li valga de notificació en forma deguda.  
  
Orihuela, 6 de novembre de 2012.- El secretari judicial: Alfonso Tormo Molina.
Diari Oficial de la Generalitat Valenciana


Sumari del DOGV 6838, del 10-08-2012 (2012/7728)

Nomenament de funcionari de carrera, pertanyent a l'escala d'administració especial, subescala de serveis especials, classe agent de la policia local, grup C, subgrup C1.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6838

Data del DOGV
:   10-08-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7728


Data del document
:   01-08-2012

Organisme emissor
:   Ajuntament de Daya Nueva

Tipus de document
:   Resolució

Descriptors 

:   * Daya Nueva
    * funcionari

Nomenament de funcionari de carrera, pertanyent a l'escala d'administració especial, subescala de serveis especials, classe agent de la policia local, grup C, subgrup C1. [2012/7728]  
Mitjançant la Resolució de l'Alcaldia número 172/2012, de data 20 de juliol de 2012, ha sigut nomenat funcionari de carrera de l'Ajuntament de Daya Nueva (Alacant), Roberto Pedro Pérez Clemente, amb el DNI número 12006365Z, pertanyent a l'escala d'administració especial, subescala de serveis especials, classe agent de la policia local, subgrup C1.  
Cosa que es fa pública als efectes de l'article 62.1.b de la Llei 7/2007, de l'Estatut Bàsic de l'Empleat Públic, i l'article 58.1.b de la Llei 10/2010, de 9 de juliol, d'Ordenació i Gestió de la Funció Pública Valenciana.  
  
Daya Nueva, 1 d'agost de 2012.- L'alcaldessa: Teresa Martínez Girona.
Diari Oficial de la Generalitat Valenciana


Sumari del DOGV 6855, del 05-09-2012 (2012/8254)

CORRECIÓ d'errades de la Resolució de 18 de juny de 2012, de la Direcció General de Formació i Qualificació Professional, per la qual es desenrotllen els procediments d'accés, admissió i matrícula per a l'alumnat que curse ensenyances de formació professional del sistema educatiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6855

Data del DOGV
:   05-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8254


Data del document
:   30-08-2012

Organisme emissor
:   Conselleria d'Educació, Formació i Ocupació

Tipus de document
:   Correcció d'errades

Correcció d'errades

 Descriptors 

:   * centre d'ensenyament

CORRECIÓ d'errades de la Resolució de 18 de juny de 2012, de la Direcció General de Formació i Qualificació Professional, per la qual es desenrotllen els procediments d'accés, admissió i matrícula per a l'alumnat que curse ensenyances de formació professional del sistema educatiu. [2012/8254]
S'ha observat una errada en la publicació de la resolució esmentada (DOCV núm. 6801, de 21.06.2012), que consistix en l'omissió de la primera pàgina de l'annex I que es reproduïx tot seguit.
Diari Oficial de la Generalitat Valenciana


Sumari del DOGV 6894, del 02-11-2012 (2012/9876)

Acceptació de la delegació de la recaptació voluntària i executiva de diversos tributs de l'Ajuntament de Benigembla.
---------------------------------------------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9876


Data del document
:   22-10-2012

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de la recaptació voluntària i executiva de diversos tributs de l'Ajuntament de Benigembla. [2012/9876]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant el Decret de la presidenta de la Diputació Provincial d'Alacant, de 22 d'octubre de 2012, de la delegació concreta efectuada pel Ple de l'Ajuntament de Benigembla, en la seua sessió de 2 de juliol de 2012, amb l'abast, les condicions generals i el contingut establits en l'Acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple Provincial de 21 de desembre de 1989 (BOP núm. 46, de 24.02.1990, i DOCV núm. 1261, de 09.03.1990), en les matèries que a continuació s'assenyalen:  
  
a) Recaptació en període executiu dels deutes per liquidacions d'ingrés directe, així com les autoliquidacions de l'Ajuntament següent:  
  
Benigembla  
- Tots els tributs i la resta d'ingressos de dret públic.  
b) Recaptació en període voluntari i executiu dels deutes per rebut i liquidacions d'ingrés directe corresponents als tributs i, si és el cas, preus públics de l'Ajuntament següent:  
Benigembla  
- Taxa per entrada de vehicles a través de les voreres.  
- Taxa per l'ocupació de terrenys d'ús públic amb taules i cadires amb finalitat lucrativa.  
- Taxa de cementeri municipal.  
Esta delegació, realitzada en favor de la Diputació Provincial d'Alacant, entrarà en vigor el dia que es publique en el Butlletí Oficial de la Província d'Alacant i estarà vigent fins al 31 de desembre de 2014; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra, comunicant-ho a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 22 d'octubre de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6803, del 25-06-2012 (2012/6297)

DECRET 100/2012, de 22 de juny, del Consell, pel qual es nomenen registradors de la propietat, mercantils i de béns mobles per a proveir registres vacants de la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6803

Data del DOGV
:   25-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/6297


Data del document
:   22-06-2012

Organisme emissor
:   Conselleria de Justícia i Benestar Social

Tipus de document
:   Decret

DECRET 100/2012, de 22 de juny, del Consell, pel qual es nomenen registradors de la propietat, mercantils i de béns mobles per a proveir registres vacants de la Comunitat Valenciana. [2012/6297]  
Vist l'expedient instruït per a proveir de registres vacants en el territori de la Comunitat Valenciana, en virtut del concurs ordinari entre membres del Cos de Registradors de la Propietat, Mercantils i de Béns Mobles, convocat per Resolució d'1 de març de 2012, de la Direcció General dels Registres i del Notariat, i resolt per la Resolució de la mateixa direcció general de 4 de maig de 2012, d'acord amb el que establix el Reglament Hipotecari, i tenint en compte el que disposa l'article 58 de l'Estatut d'Autonomia de la Comunitat Valenciana, a proposta del conseller de Justícia i Benestar Social i amb la deliberació prèvia del Consell, en la reunió del dia 22 de juny de 2012,  
  
  
DECRETE  
  
Article únic  
Nomenar, per a proveir els registres de la propietat, mercantils i de béns mobles vacants en el territori de la Comunitat Valenciana, anunciats en el concurs referit, els registradors que s'indiquen a continuació:  
  
1. Torrent núm. 3, Andrés Colorado Castellary, registrador de Massamagrell.  
2. Elx núm. 2, Martín José Brotons Rodríguez, registrador de Sant Vicent del Raspeig.  
3. Paterna núm. 2, Manuel Alberto Gomis Segarra, registrador de Torrent núm. 2.  
4. Llíria, Manuel Uña Llorens, registrador de Nules núm. 3.  
5. El Campello, Ventura Márquez de Prado y de Noriega, registrador de Torrevieja núm. 2.  
6. Elda núm. 2, José Ramón Alconchel Sáiz-Pardo, registrador de Monòver.  
7. Castelló de la Plana núm. 1, Antonio Manrique Ríos, registrador de Lucena del Cid.  
8. Benissa, Gema Reig Palmero, registradora de San Clemente.  
  
València, 22 de juny de 2012  
  
El president de la Generalitat,  
ALBERTO FABRA PART  
  
El conseller de Justícia i Benestar Social,  
JORGE CABRÉ RICO
Diari Oficial de la Generalitat Valenciana


Sumari del DOGV 6778, del 21-05-2012 (2012/4271)

Notificació de la sentència dictada en el juí ordinari número 705/2007.
-----------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4271


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el juí ordinari número 705/2007. [2012/4271]  
Procediment ordinari 000705/2007-E   
Demandant: Recocas Construcciones, SL.  
Procuradora: Dolores Mª Olucha Varella.  
Demandat: Promociones Benaire, SL.   
Procurador/a: -.   
Elena Carrió Durá, secretària d'este Jutjat de Primera Instància número 2 de Castelló, faig saber:  
Que en este procediment s'ha dictat sentència el 16 d'abril de 2012, l'encapçalament i dispositiva de la qual, literalment, són com seguix:   
  
«Sentència 000065/2012  
Castelló de la Plana, 12 d'abril de 2012  
Diana Moreno Martín, magistrada jutgessa del Jutjat de Primera Instància número 2 de Castelló i el seu partit, ha vist les presents actuacions de juí ordinari seguides en este Jutjat sota el número 705/2007, en les quals ha sigut part demandant la mercantil Recocas Construcciones, SL, representada per la procuradora senyora Olucha Varella, i assistida pel lletrat senyor Espelleta Casinos; i part demandada la mercantil Promociones Benaire, SL, inicialment representada pel procurador senyor Colón Gimeno i assistida per un lletrat Jaime Lorenzo García, que atén els següents.  
  
Dispositiva  
Desestime la demanda formulada per la procuradora senyora Olucha Varella, en nom i representació de la mercantil Recocas Construcciones, SL, contra la mercantil Promociones Benaire, SL, i, en conseqüència, absolc la referida demandada de les peticions formulades en contra seua, amb la imposició expressa a l'actora de les costes processals produïdes.   
Notifiqueu esta sentència a les parts i feu-los saber que en contra es podrà interposar, en este Jutjat, prèvia consignació del depòsit legalment previst, un recurs d'apel·lació, en ambdós efectes, dins dels 20 dies següents a la seua notificació, perquè l'Audiència Provincial de Castelló el resolga.  
Esta és la meua sentència, que pronuncie, mane i firme».  
I perquè conste i servisca d'edicte per a la notificació de la sentència als demandats Promociones Benaire, SL, expedisc este edicte.  
  
Castelló de la Plana, 17 d'abril de 2012.- La secretària: Elena Carrió Durá.
Diari Oficial de la Generalitat Valenciana


Sumari del DOGV 6837, del 09-08-2012 (2012/7657)

Informació pública de la modificació puntual número 12 del pla general d'ordenació urbana, relativa al canvi de qualificació del sòl dotacional públic recreatiu-esportiu a dotacional privat recreatiu-esportiu en el sector ZOE-4.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7657


Data del document
:   16-07-2012

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * Guardamar del Segura
    * pla d'urbanisme
    * administració local

Informació pública de la modificació puntual número 12 del pla general d'ordenació urbana, relativa al canvi de qualificació del sòl dotacional públic recreatiu-esportiu a dotacional privat recreatiu-esportiu en el sector ZOE-4. [2012/7657]  
Carmen Verdú García, alcaldessa presidenta de l'Ajuntament de Guardamar del Segura (Alacant), fa saber:  
Que de conformitat amb l'acord adoptat pel Ple de la corporació, en la sessió del dia 28 de juny 2012, se sotmet a informació pública per un termini d'un mes, comptat des de l'endemà de la publicació del present anunci en el Diari Oficial de la Comunitat Valenciana, l'aprovació inicial de la modificació puntual número 12 del pla general d'ordenació urbana, relativa al canvi de qualificació del sòl dotacional públic (xarxa secundària) recreatiu-esportiu a dotacional privat recreatiu-esportiu en ZOE-4.   
Durant el període d'informació pública es podrà consultar l'esmentada documentació a l'Ajuntament de Guardamar del Segura, durant els dies laborables de dilluns a divendres de 09.00 a 14.00 hores.  
Cosa que es fa pública de conformitat amb el que disposen els articles 90 i 83.2 de la Llei 16/2005, de 30 de desembre, de la Generalitat, Urbanística Valenciana (LUV), i l'article 223.5 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística.   
  
Guardamar del Segura, 16 de juliol de 2012.- L'alcaldessa: Carmen Verdú García.